

**ŠILALĖS RAJONO SAVIVALDYBĖS**

**TARYBA**

**RAJONO SAVIVALDYBĖS TARYBOS 44 POSĖDŽIO PROTOKOLAS**

2018 m. balandžio 30 d. Nr. T2-4

Šilalė

Posėdis įvyko 2018-04-25 13.00 val.

Posėdžio pirmininkas – Jonas Gudauskas.

Posėdžio sekretorė –Vaida Girskienė.

Į Šilalės rajono Savivaldybės tarybą išrinkti 25 nariai. Posėdyje dalyvavo 22 Tarybos narių (sąrašas pridedamas).

Nedalyvavo: Bronius Grabauskas, Alfonsas Motuzas, Stasys Navardauskas (dėl pateisinamų priežasčių).

Posėdžio pirmininkas Jonas Gudauskas informavo, kad posėdyje dalyvauja Vyriausybės atstovo Tauragės apskrityje tarnybos Vyriausybės atstovė Irena Ričkuvienė ir Vyriausybės atstovo Tauragės apskrityje tarnybos patarėja Eugenija Žiauberienė.

Posėdyje dalyvavo: 21 kviestieji asmenys (sąrašas pridedamas).

Tarybos nariams vienbalsiai pritarus (už – 22), Savivaldybės tarybos 44 posėdis pradėtas.

Posėdžio pirmininkui Jonui Gudauskui pasiūlius, vienbalsiai (už – 22) išrinkti balsų skaičiuotojai: Tadas Bartkus, Dainius Bergelis, Kristina Dambrauskienė.

Pirmininkas – Kristina Dambrauskienė.

Posėdžio pirmininkas Jonas Gudauskas priminė, kad Tarybos posėdyje bus balsuojama elektronine balsavimo sistema arba rankos pakėlimu.

Posėdžio pirmininkas Jonas Gudauskas sakė, kad darbotvarkė Tarybos nariams pateikta.

Posėdžio pirmininkas Jonas Gudauskas siūlė pakeisti 6 darbotvarkės klausimo pavadinimą ir teikti svarstymui šio projekto patikslintą variantą: 6. Dėl Šilalės rajono savivaldybės tarybos 2015 m. spalio 29 d. sprendimo Nr. T1-250 ,,Dėl paraiškos „Geriamojo vandens tiekimo ir nuotekų tvarkymo sistemų renovavimas ir plėtra Šilalės rajone (Kaltinėnuose, Traksėdyje)“ rengimo ir teikimo“ pakeitimo.

Posėdžio pirmininkas Jonas Gudauskas siūlė pritarti Tarybos posėdžio darbotvarkei su pakeitimu.

Visai Tarybos posėdžio darbotvarkei su pakeitimu pritarta vienbalsiai (už – 22).

Posėdžio pirmininkas priminė Reglamentą.

Darbotvarkė:

1. Dėl Šilalės rajono savivaldybės administracijos 2017 metų finansų kontrolės būklės ataskaitos.

2. Dėl Šilalės rajono savivaldybės tarybos 2018 m. vasario 20 d. sprendimo Nr. T1-29 ,,Dėl Šilalės rajono savivaldybės 2018 metų biudžeto patvirtinimo“ pakeitimo.

3. Dėl Šilalės rajono savivaldybės tarybos 2015 m. spalio 29 d. sprendimo Nr. T1-257 „Dėl Šilalės rajono savivaldybės kapinių tvarkymo taisyklių, aprašų, susijusių su kapinių tvarkymu, priežiūra ir laidojimu jose, patvirtinimo“ pakeitimo.

4. Dėl Šilalės r. Žadeikių pagrindinės mokyklos reorganizavimo, prijungiant ją prie Šilalės r. Kvėdarnos Prano Liatuko pradinės mokyklos.

5. Dėl Šilalės rajono savivaldybės tarybos 2017 m. kovo 30 d. sprendimo Nr. T1˗84 „Dėl Šilalės rajono savivaldybės tarybos 2015 m. spalio 29 d. sprendimo Nr. T1-250 ,,Dėl paraiškos „Vandentiekio ir nuotekų tinklų rekonstrukcija ir plėtra Šilalės rajone (Kaltinėnuose)“ rengimo ir teikimo“ pakeitimo“ pripažinimo netekusiu galios.

6. Dėl paraiškos ,,Geriamojo vandens tiekimo ir nuotekų tvarkymo sistemų renovavimas ir plėtra Šilalės rajone (Kaltinėnuose, Traksėdyje)“ rengimo ir teikimo.

7. Dėl Šilalės rajono savivaldybės tarybos 2017 m. gegužės 25 d sprendimo Nr. T1-152 „Dėl Šilalės rajono energinio efektyvumo didinimo daugiabučiuose namuose ir savivaldybės viešajame pastate programos patvirtinimo ir administratoriaus skyrimo“ pakeitimo.

8. Dėl Kelių priežiūros ir plėtros programos finansavimo lėšų, skirtų Šilalės rajono savivaldybės vietinės reikšmės keliams ir gatvėms tiesti, rekonstruoti, taisyti (remontuoti), prižiūrėti ir saugaus eismo sąlygoms užtikrinti, 2018 metų objektų sąrašo patvirtinimo.

9. Dėl savivaldybės būsto pardavimo.

10. Dėl sutikimo perimti Šilalės rajono savivaldybės nuosavybėn valstybei nuosavybės teise priklausantį nekilnojamąjį turtą.

11. Dėl nekilnojamojo turto perdavimo Šilalės rajono savivaldybės administracijos Tenenių seniūnijai.

12. Dėl nekilnojamojo turo perdavimo Šilalės r. Kvėdarnos Kazimiero Jauniaus gimnazijai.

13. Dėl 0,4 kV elektros oro linijos su atramomis pirkimo Dariaus ir Girėno g., Dvariškių g., Upynos mstl., Šilalės r. sav.

14. Dėl pritarimo Uždarosios akcinės bendrovės ,,Šilalės šilumos tinklai“ direktoriaus 2017 metų veiklos ataskaitai.

15. Dėl pritarimo Uždarosios akcinės bendrovės ,,Šilalės vandenys“ direktoriaus 2017 metų veiklos ataskaitai.

16. Dėl pritarimo Uždarosios akcinės bendrovės ,,Šilalės autobusų parkas“ direktoriaus 2017 metų veiklos ataskaitai.

17. Dėl pritarimo Uždarosios akcinės bendrovės ,,Gedmina“ direktoriaus 2017 metų veiklos ataskaitai.

18. Dėl Uždarosios akcinės bendrovės ,,Gedmina“ teikiamų paslaugų kainų nustatymo.

19. Dėl Viešosios įstaigos Šilalės rajono ligoninės valdymo struktūros patvirtinimo.

20. Dėl Šilalės rajono savivaldybės viešųjų asmens sveikatos priežiūros įstaigų vadovų mėnesinės algos kintamosios dalies nustatymo.

21. Dėl Šilalės rajono savivaldybės tarybos 2013 m. kovo 21 d. sprendimo Nr. T1-89 ,,Dėl Viešosios įstaigos Šilalės rajono ligoninės pareigybių sąrašo patvirtinimo“ pakeitimo.

22. Dėl Tauragės apskrities vyriausiojo policijos komisariato Šilalės rajono vyriausiojo policijos komisariato informacijos.

23. Dėl uždarosios akcinės bendrovės Tauragės regiono atliekų tvarkymo centro informacijos.

24. Dėl uždarosios akcinės bendrovės „Šilalės būstas“ informacijos.

1. SVARSTYTA. Šilalės rajono savivaldybės administracijos 2017 metų finansų kontrolės būklės ataskaita.

Pranešėja Danguolė Vėlavičiutė pristatė sprendimo projektą su pakeitimu Finansų kontrolės būklės ataskaitos formos 1 lape po įstaigos kodo įrašant adresatą ,,Šilalės rajono savivaldybės tarybai“, o ataskaitos pabaigoje įrašant ,,Rengėjas Albina Čepauskienė“, ir prašė jam pritarti.

Jonas Gudauskas siūlė balsuoti už pateiktą sprendimo projektą su pakeitimu.

NUSPRĘSTA. Sprendimas priimtas vienbalsiai.

BALSAVO: UŽ – 22, PRIEŠ – 0, NEBALSAVO – 0.

2. SVARSTYTA. Šilalės rajono savivaldybės tarybos 2018 m. vasario 20 d. sprendimo Nr. T1-29 ,,Dėl Šilalės rajono savivaldybės 2018 metų biudžeto patvirtinimo“ pakeitimas.

Pranešėja Danguolė Vėlavičiutė pristatė sprendimo projektą su pakeitimu 2 priede įrašant po ,,400“ eurų sumas Šilalės lopšeliui-darželiui ,,Žiogelis“ ir Pajūrio vaikų globos namams, ir paaiškino, kad šios sumos bus skirtos šiltnamiams įsigyti, taip pat 12 priede viršuje užrašant ,,PATVIRTINTA“, ir prašė jam pritarti.

T. Bartkus klausė dėl 23100,00 eurų sumos Šilalės Vlado Statkevičiaus muziejui pagal priemonę ,,Muziejaus vertybių fondo kaupimas, restauravimas ir konservavimas“, skirtos *(duomenys neskelbtini)* eksponatams įsigyti ir domėjosi, ar ši suma bus skirta tik eksponatų įsigijimui.

Jonas Gudauskas teigė, kad administracijos lėšos, perduodamos į Šilalės Vlado Statkevičiaus muziejaus biudžetą, papildomai pridedant 3100,00 eurų, kad atskaičiavus mokesčius, būtų 20 tūkst. eurų suma.

T. Bartkus klausė, ar eksponatai bus pervežami į Šilalę, ar liks tame pačiame pastate- Liaudies amatų muziejaus pastate, esančiame Upynoje.

Jonas Gudauskas atsakė, kad eksponatai liks Upynoje tame pačiame pastate, kur iki šiol buvo saugojami ir eksponuojami.

R. Vaitiekus pritarė ir patikslino, kad norint perimti Upynos liaudies amatų muziejaus pastatą, visų pirma reikia suformuoti žemės sklypą, kas šiuo metų vyskupijos yra tvarkoma, o po to už 2 tūkst. eurų sumą pastatas taip pat bus perimamas.

Jonas Gudauskas teigė, kad Liaudies amatų muziejus liks ten, kur buvo iki šiol su visais eksponatais.

T. Bartkus teigė, kad 2018 m. I ketvirtis jau baigėsi ir klausė, ar yra aišku, kiek pavyks surinkti lėšų į savivaldybės biudžetą, ar lėšos surenkamos taip, kaip buvo numatyta.

D. Vėlavičiutė paaiškino, kad valstybės deleguotos lėšos atiduotos mokinio krepšeliui.

Jonas Gudauskas sakė, kad kol kas negalima tiksliai atsakyti į šį klausimą.

R. Vaitiekus pridūrė, kad remiantis daugiamete patirtimi, iš pradžių lėšų šiek tiek trūksta, o metų gale viskas išlyginama, nes ir vartojimas būna didesnis.

Jonas Gudauskas siūlė balsuoti už pateiktą sprendimo projektą su pakeitimu.

NUSPRĘSTA. Sprendimas priimtas vienbalsiai.

BALSAVO: UŽ – 22, PRIEŠ – 0, NEBALSAVO – 0.

3. SVARSTYTA. Šilalės rajono savivaldybės tarybos 2015 m. spalio 29 d. sprendimo Nr. T1-257 „Dėl Šilalės rajono savivaldybės kapinių tvarkymo taisyklių, aprašų, susijusių su kapinių tvarkymu, priežiūra ir laidojimu jose, patvirtinimo“ pakeitimas.

Pranešėja Vita Monkevičienė pristatė sprendimo projektą ir prašė jam pritarti.

Jonas Gudauskas siūlė balsuoti už pateiktą sprendimo projektą.

NUSPRĘSTA. Sprendimas priimtas vienbalsiai.

BALSAVO: UŽ – 22, PRIEŠ – 0, NEBALSAVO – 0.

4. SVARSTYTA. Šilalės r. Žadeikių pagrindinės mokyklos reorganizavimas, prijungiant ją prie Šilalės r. Kvėdarnos Prano Liatuko pradinės mokyklos.

Pranešėja Rasa Kuzminskaitė pristatė sprendimo projektą su pakeitimu 4 punkte po ,,Kvėdarnos Prano Liatuko mokyklos“ įrašant ,,direktorių“, paskutinėje pastraipoje žodį ,,įsakymas“ keičiant į ,,sprendimas“ ir prašė jam pritarti.

Jonas Gudauskas detaliau paaiškino dėl daugiafunkcinio centro įkūrimo Žadeikių pagrindinės mokyklos pastate.

T. Bartkus sakė, kad yra buvę kalbėta apie tai, kad mokyklą perkelti į mažesnes, buvusios bibliotekos, patalpas.

R. Vaitiekus paaiškino, kad likusios po reorganizavimo klasės, kaip ir buvo kalbėta, liks mažajame pastate, o į didįjį (pagrindinės mokyklos) pastatą bus perkelta seniūnija, salė, bendruomenė, medicinos punktas, t.y. bus sukeltos visos įstaigos, kad būtų šildoma iš vienos katilinės, taip sumažinant administravimo išlaidas.

R. Kuzminskaitė pritarė šiam pasiūlymui, nes bus racionaliai išnaudotos mokyklos patalpos.

V. Jucius klausė dėl mokinių srauto iš reorganizuotos Žadeikių pagrindinės mokyklos nukreipimo į kitas mokyklas, domėjosi, kaip bus organizuojamas mokinių pavėžėjimas.

R. Kuzmiskaitė atsakė, kad mokinių pavėžėjimas bet kuriuo atveju yra užtikrinamas, nes Žadeikių pagrindinė mokykla vykdė tik pagrindinio ugdymo programą, ir vyresniųjų klasių mokiniai buvo vežami Kvėdarnos ir Laukuvos kryptimi, be to, planuojama įsigyti naują mokyklinį autobusą.

R. Toleikis klausė dėl Žadeikių pagrindinės mokyklos naujo šildymo katilo įsigijimo.

Jonas Gudauskas teigė, kad iki naujo šildymo sezono pradžios problemos dėl šildymo bus išspręstos.

T. Bartkus pridūrė, kad patalpų šildymo klausimas yra svarbus, ypač po Tenenių pagrindinės mokyklos šildymo sistemos neparuošimo žiemos sezonui ir trūkusių dėl šalčio vamzdžių bei radiatorių. Taip pat T. Bartkus pateikė klausimą dėl mokyklinio autobuso, prašydamas patikslinti informaciją, kuriai švietimo įstaigai bus skirtas transportas.

R. Kuzminskaitė atsakė, kad tikslingiausia mokyklinį autobusą skirti Kvėdarnos Kazimiero Jauniaus gimnazijai.

Jonas Gudauskas siūlė balsuoti už pateiktą sprendimo projektą su pakeitimu.

NUSPRĘSTA. Sprendimas priimtas balsų dauguma.

BALSAVO: UŽ – 18, PRIEŠ – 2, NEBALSAVO – 2.

Jonas Gudauskas informavo dėl techninio pobūdžio tarybos sekretorės klaidos, dėl kurios skelbti pakeitimai darbotvarkėje: klausimo pavadinimo pakeitimas ir sprendimo projekto tikslinimas- yra ne 6 klausimo, o 5 darbotvarkės klausimo.

5. SVARSTYTA. Šilalės rajono savivaldybės tarybos 2017 m. kovo 30 d. sprendimo Nr. T1˗84 „Dėl Šilalės rajono savivaldybės tarybos 2015 m. spalio 29 d. sprendimo Nr. T1-250 ,,Dėl paraiškos „Vandentiekio ir nuotekų tinklų rekonstrukcija ir plėtra Šilalės rajone (Kaltinėnuose)“ rengimo ir teikimo“ pakeitimo“ pripažinimas netekusiu galios.

Pranešėjas Faustas Sragauskas pristatė patikslintą sprendimo projektą su pakeitimu: 1.1 papunkčio paryškintam pavadinimui reikia pritaikyti centrinį teksto lygiavimą bei padėti tarpelį prieš kabutes 1.2 papunkčio 1 punkte, ir prašė jam pritarti.

Jonas Gudauskas siūlė balsuoti už pateiktą sprendimo projektą su pakeitimu.

NUSPRĘSTA. Sprendimas priimtas balsų dauguma.

BALSAVO: UŽ – 21, PRIEŠ – 0, NEBALSAVO – 1.

6. SVARSTYTA. Paraiškos ,,Geriamojo vandens tiekimo ir nuotekų tvarkymo sistemų renovavimas ir plėtra Šilalės rajone (Kaltinėnuose, Traksėdyje)“ rengimas ir teikimas.

Pranešėjas Faustas Sragauskas pristatė sprendimo projektą ir prašė jam pritarti.

Jonas Gudauskas siūlė balsuoti už pateiktą sprendimo projektą.

NUSPRĘSTA. Sprendimas priimtas balsų dauguma.

BALSAVO: UŽ – 21, PRIEŠ – 0, NEBALSAVO – 1.

7. SVARSTYTA. Šilalės rajono savivaldybės tarybos 2017 m. gegužės 25 d sprendimo Nr. T1-152 „Dėl Šilalės rajono energinio efektyvumo didinimo daugiabučiuose namuose ir savivaldybės viešajame pastate programos patvirtinimo ir administratoriaus skyrimo“ pakeitimas.

Pranešėjas Faustas Sragauskas pristatė sprendimo projektą ir prašė jam pritarti.

Jonas Gudauskas siūlė balsuoti už pateiktą sprendimo projektą.

NUSPRĘSTA. Sprendimas priimtas vienbalsiai.

BALSAVO: UŽ – 22, PRIEŠ – 0, NEBALSAVO – 0.

8. SVARSTYTA. Kelių priežiūros ir plėtros programos finansavimo lėšų, skirtų Šilalės rajono savivaldybės vietinės reikšmės keliams ir gatvėms tiesti, rekonstruoti, taisyti (remontuoti), prižiūrėti ir saugaus eismo sąlygoms užtikrinti, 2018 metų objektų sąrašo patvirtinimas.

Pranešėjas Faustas Sragauskas pristatė sprendimo projektą su pakeitimu preambulėje tekstą ,,Vadovaudamasi Lietuvos automobilių kelių direkcijos prie Susisiekimo ministerijos direktoriaus 2018 m. balandžio 12 d. įsakymu Nr. V-91“ keičiant į ,,Vadovaudamasi Lietuvos Respublikos vietos savivaldos įstatymo 6 straipsnio 32 punktu, 16 straipsnio 2 dalies 17 punktu, Lietuvos automobilių kelių direkcijos prie Susisiekimo ministerijos direktoriaus 2018 m. balandžio 12 d. įsakymu Nr. V-91“, ir prašė jam pritarti.

Jonas Gudauskas siūlė balsuoti už pateiktą sprendimo projektą su pakeitimu.

NUSPRĘSTA. Sprendimas priimtas vienbalsiai.

BALSAVO: UŽ – 22, PRIEŠ – 0, NEBALSAVO – 0.

9. SVARSTYTA. Savivaldybės būsto pardavimas.

Pranešėja Reimunda Kibelienė pristatė sprendimo projektą su pakeitimu paskutinėje pastraipoje ,,per 30 dienų“ keičiant į ,,per vieną mėnesį“, paskutinėje eilutėje ,,teismo rūmams“ keičiant į ,, teismo Klaipėdos rūmams“, ir prašė jam pritarti.

T. Bartkus domėjosi dėl namų pirkimo bendruomeniniams šeimų.

R. Kibelienė atsakė, kad parduodamų namų sąraše yra 37 būstai, jau yra parduota iki 10, ir paaiškino, kokio dydžio deklaruotas pajamas turi turėti pirkėjas.

A. Meiženis domėjosi, ar nėra pažeista tvarka dėl pardavimo, nes neaišku, kelių kambarių būstas parduodamas, teigė nematantis sprendimo projekto lydimosios medžiagos: prašymo, sprendimo projekte nurodytos mirties prašymo pažymos.

R. Kibelienė paaiškino, kad už sprendimo projekto ruošimą yra atsakingas Turto valdymo ir ekonomikos skyrius ir visi dokumentai yra pridėti.

R. Vaitiekus taip pat informavo, kad visi reikalingi dokumentai (viso 7 dokumentai) yra pateikti dokumentų valdymo sistemoje ,,Kontora“ meniu nuorodoje ,,Ryšiai“.

Jonas Gudauskas teigė, kad dėl neaiškumų, kylančių susipažįstant su sprendimų projektais sistemoje ,,Kontora“, galima kreiptis į savivaldybės informacinių technologijų specialistus ar į tarybos sekretorę.

Jonas Gudauskas siūlė balsuoti už pateiktą sprendimo projektą su pakeitimu.

NUSPRĘSTA. Sprendimas priimtas balsų dauguma.

BALSAVO: UŽ – 19, PRIEŠ – 0, NEBALSAVO – 3.

10. SVARSTYTA. Sutikimas perimti Šilalės rajono savivaldybės nuosavybėn valstybei nuosavybės teise priklausantį nekilnojamąjį turtą.

Pranešėja Reimunda Kibelienė pristatė sprendimo projektą su pakeitimu paskutinėje eilutėje ,,teismo rūmams“ keičiant į ,, teismo Klaipėdos rūmams“ ir prašė jam pritarti.

Jonas Gudauskas siūlė balsuoti už pateiktą sprendimo projektą su pakeitimu.

NUSPRĘSTA. Sprendimas priimtas vienbalsiai.

BALSAVO: UŽ – 22, PRIEŠ – 0, NEBALSAVO – 0.

11. SVARSTYTA. Nekilnojamojo turto perdavimas Šilalės rajono savivaldybės administracijos Tenenių seniūnijai.

Pranešėja Reimunda Kibelienė pristatė sprendimo projektą su šiais pakeitimais: pavadinime po ,,Dėl nekilnojamojo turto perdavimo“ pridedant ,,patikėjimo teise“, 1 punkte po ,,Šilalės r. Pajūrio Stanislovo Biržiškio“ įrašant ,,gimnazijos“, 1.5 papunktyje įsigijimo vertės sumą ,,3 226,37 Eur“ ir likutinės sumą ,,2 057,75 Eur“ keičiant į ,,327,00 Eur“ bei paskutinėje eilutėje ,,teismo rūmams“ keičiant į ,, teismo Klaipėdos rūmams“, ir prašė jam pritarti.

T. Bartkus klausė, ar perduodamas Tenenių seniūnijai buvusios Tenenių pagrindinės mokyklos pastatas taip pat bus formuojamas perkeliant į jį kitas institucijas, kaip reorganizuojamoje Žadeikių pagrindinėje mokykloje, ar tik buvusios pastatas šiuo sprendimo projektu perduodamas Tenenių seniūnijai, nevykdant jame jokių funkcijų.

R. Vaitiekus atsakė, kad kol kas apie kitų funkcijų vykdymą nesvarstoma, o dėl pastato įveiklinimo ar privatizavimo bus svarstoma ir priimami kiti sprendimai.

Jonas Gudauskas siūlė balsuoti už pateiktą sprendimo projektą su pakeitimu.

NUSPRĘSTA. Sprendimas priimtas vienbalsiai.

BALSAVO: UŽ – 22, PRIEŠ – 0, NEBALSAVO – 0.

12. SVARSTYTA. Nekilnojamojo turo perdavimas Šilalės r. Kvėdarnos Kazimiero Jauniaus gimnazijai.

Pranešėja Reimunda Kibelienė pristatė sprendimo projektą su šiais pakeitimais: pavadinime po ,,Dėl nekilnojamojo turto perdavimo“ pridedant ,,patikėjimo teise“, paskutinėje eilutėje ,,teismo rūmams“ keičiant į ,, teismo Klaipėdos rūmams“, ir prašė jam pritarti.

Jonas Gudauskas siūlė balsuoti už pateiktą sprendimo projektą su pakeitimu.

NUSPRĘSTA. Sprendimas priimtas vienbalsiai.

BALSAVO: UŽ – 22, PRIEŠ – 0, NEBALSAVO – 0.

13. SVARSTYTA. 0,4 kV elektros oro linijos su atramomis pirkimas Dariaus ir Girėno g., Dvariškių g., Upynos mstl., Šilalės r. sav.

Pranešėja Reimunda Kibelienė pristatė sprendimo projektą su pakeitimu, paskutinėje eilutėje ,,teismo rūmams“ keičiant į ,, teismo Klaipėdos rūmams“, ir prašė jam pritarti.

Jonas Gudauskas siūlė balsuoti už pateiktą sprendimo projektą su pakeitimu.

NUSPRĘSTA. Sprendimas priimtas vienbalsiai.

BALSAVO: UŽ – 22, PRIEŠ – 0, NEBALSAVO – 0.

Tarybos narys Rolandas Toleikis, paaiškinęs priežastis, nusišalino nuo 14 darbotvarkės klausimo svarstymo ir išėjo iš Tarybos posėdžių salės.

14. SVARSTYTA. Pritarimas Uždarosios akcinės bendrovės ,,Šilalės šilumos tinklai“ direktoriaus 2017 metų veiklos ataskaitai.

Pranešėjas Viktoras Stancelis pristatė sprendimo projektą su šiais pakeitimais: paskutinėje pastraipoje ,,sprendimo įsigaliojimo dienos“ taisant į ,,sprendimo paskelbimo dienos“, paskutinėje eilutėje ,,teismo rūmams“ keičiant į ,,teismo Klaipėdos rūmams“, Uždarosios akcinės bendrovės ,,ŠILALĖS ŠILUMOS TINKLAI“ direktoriaus 2017 metų veiklos ataskaitos 10 psl. III skyriaus 5 pastraipoje keičiant sumą ,,140,2 tūkst.“ į ,,148,9 tūkst.“, 6 pastraipoje ,,308,3 tūkst.“ keičiant į ,,307,1 tūkst.“, ,,82,1 tūkst.“ keičiant į ,,80,9 tūkst.“, 12 psl. IV skyriaus 4 pastraipoje ,,2016 m. gyventojų skolos didėjo“ keičiant į ,,2016 m. gyventojų skolos mažėjo“ ir prašė jam pritarti.

T. Bartkus klausė dėl praėjusiais metais šios įstaigos ataskaitoje minėtų teismo procesų.

V. Stancelis atsakė, kad teismo procesai dar tebesitęsia ir paaiškino priežastis.

T. Bartkus klausė dėl Kvėdarnos šiluminių trasų.

V. Stancelis atsakė, kad vykta sutarties pasirašymo darbai.

H. Girčys klausė dėl lėšų.

V. Stancelis atsakė, kad lėšų pakaks.

Jonas Gudauskas siūlė balsuoti už pateiktą sprendimo projektą su pakeitimu.

NUSPRĘSTA. Sprendimas priimtas balsų dauguma.

BALSAVO: UŽ – 19, PRIEŠ – 0, NEBALSAVO – 2.

Tarybos narys Rolandas Toleikis sugrįžo į Tarybos posėdžių salę.

15. SVARSTYTA. Pritarimas Uždarosios akcinės bendrovės ,,Šilalės vandenys“ direktoriaus 2017 metų veiklos ataskaitai.

Pranešėjas Edmundas Auškalnis pristatė sprendimo projektą su šiais pakeitimais: paskutinėje pastraipoje ,,sprendimo įsigaliojimo dienos“ taisant į ,,sprendimo paskelbimo dienos“, paskutinėje eilutėje ,,teismo rūmams“ keičiant į ,,teismo Klaipėdos rūmams“, ir prašė jam pritarti.

T. Bartkus klausė dėl 2016 metais įgyvendinto projekto „Vandentiekio ir nuotekų tinklų rekonstrukcija ir plėtra Šilalės rajone (Kaltinėnuose)“ finansavimo sutartis tarp Aplinkos projektų valdymo agentūros ir UAB „Šilalės vandenys“ ir domėjosi dėl rangovo UAB „Kauno dujotiekio statyba“ sutartinių įsipareigojimų ir bendrųjų sutarties sąlygų nevykdymo, todėl rangos sutartis užsakovo iniciatyva buvo nutraukta bei domėjosi dėl netesybų sumos.

V. Stancelis atsakė, kad susigrąžino 80 tūkst. eurų netesybų sumą.

H. Girčys klausė dėl atlyginimų kėlimo eiliniams darbuotojams.

E. Auškalnis atsakė, kad darbuotojų atlyginimas kilo 20 proc., administracijos- 10 proc.

Jonas Gudauskas siūlė balsuoti už pateiktą sprendimo projektą su pakeitimu.

NUSPRĘSTA. Sprendimas priimtas vienbalsiai.

BALSAVO: UŽ – 22, PRIEŠ – 0, NEBALSAVO – 0.

16. SVARSTYTA. Pritarimas Uždarosios akcinės bendrovės ,,Šilalės autobusų parkas“ direktoriaus 2017 metų veiklos ataskaitai.

Pranešėjas Vytautas Norkus pristatė sprendimo projektą su šiais pakeitimais: paskutinėje pastraipoje ,,sprendimo įsigaliojimo dienos“ taisant į ,,sprendimo paskelbimo dienos“, paskutinėje eilutėje ,,teismo rūmams“ keičiant į ,,teismo Klaipėdos rūmams“, ir prašė jam pritarti.

Tarybos nariai T. Bartkus ir V. Jucius klausė dėl autobusų parko būklės, dėl maršrutų, dėl galimybės mokyklinius autobusus atiduoti mokykloms.

V. Norkus atsakė į pateiktus klausimus.

R. Vaitiekus teigė, kad mokykliniai autobusai turi priklausyti autobusų parkui.

Jonas Gudauskas siūlė balsuoti už pateiktą sprendimo projektą su pakeitimu.

NUSPRĘSTA. Sprendimas priimtas balsų dauguma.

BALSAVO: UŽ – 20, PRIEŠ – 0, NEBALSAVO – 2.

17. SVARSTYTA. Pritarimas Uždarosios akcinės bendrovės ,,Gedmina“ direktoriaus 2017 metų veiklos ataskaitai.

Pranešėjas Donatas Grigalis pristatė sprendimo projektą su šiais pakeitimais: paskutinėje pastraipoje ,,sprendimo įsigaliojimo dienos“ taisant į ,,sprendimo paskelbimo dienos“, paskutinėje eilutėje ,,teismo rūmams“ keičiant į ,,teismo Klaipėdos rūmams“, ir prašė jam pritarti.

T. Bartkus klausė, kiek atlyginimas kilo pranešėjui – UAB ,,Gedmina‘ direktoriui.

D. Grigalis atsakė, kad jo atlyginimas kilo 100 eurų neatskaičius mokesčių.

T. Bartkus klausė dėl įsiskolinimo.

D. Grigalis paaiškino dėl įsiskolinimo bendrovei ,,Vlado medis“.

Jonas Gudauskas siūlė balsuoti už pateiktą sprendimo projektą su pakeitimu.

NUSPRĘSTA. Sprendimas priimtas vienbalsiai.

BALSAVO: UŽ – 22, PRIEŠ – 0, NEBALSAVO – 0.

18. SVARSTYTA. Uždarosios akcinės bendrovės ,,Gedmina“ teikiamų paslaugų kainų nustatymas.

Pranešėja Reimunda Kibelienė pristatė sprendimo projektą su šiais pakeitimais: paskutinėje pastraipoje ,,sprendimo įsigaliojimo dienos“ taisant į ,,sprendimo paskelbimo dienos“, paskutinėje eilutėje ,,teismo rūmams“ keičiant į ,,teismo Klaipėdos rūmams“, 2.1 papunktyje ,,sprendimą“ keičiant į ,,sprendimo“, 2.1 papunkčio pabaigoje įrašant ,,1 punktą“, prašė jam pritarti.

1. Meiženis klausė dėl bendrovės ,,Gedmina“ skolos ir teigė, kad šios įmonės skolas savivaldybės administracija turi padengti, atsiskaitant su bendrove ,,Vlado medis“. Taip pat Tarybos narys A. Meiženis nepritarė paslaugų kainų kėlimui ir siūlė nepritarti sprendimo projektui.

T. Bartkus taip pat nepritarė teikiamų paslaugų kainų kėlimui ir siūlė nepritarti sprendimo projektui.

D. Grigalis paaiškino teikiamų paslaugų kainų kėlimo priežastis, motyvuodamas kuro kainų ir kt. kilimu, vadinasi, norint, kad UAB ,,Gedmina‘ dirbtų pelningai, būtina priimti šį sprendimo projektą, nes vidutiniškai teikiamų paslaugų kainos kils tik 10-13 proc., ir prašė pritarti sprendimo projektui.

Jonas Gudauskas siūlė balsuoti už pateiktą sprendimo projektą su pakeitimu.

NUSPRĘSTA. Sprendimas priimtas balsų dauguma.

BALSAVO: UŽ – 16, PRIEŠ – 5, NEBALSAVO – 1.

Tarybos narys Gintautas Macevičius, paaiškinęs priežastis, nusišalino nuo 19, 20 ir 21 klausimų svarstymo.

Tarybos narė Genovaitė Damulienė, paaiškinusi priežastis, nusišalino nuo 19 ir 20 klausimų svarstymo.

19. SVARSTYTA. Viešosios įstaigos Šilalės rajono ligoninės valdymo struktūros patvirtinimas.

Pranešėja Dalia Briedienė pristatė sprendimo projektą ir prašė jam pritarti.

T. Bartkus klausė, dėl kokios priežasties ,,Pavaduotojas ūkiui“ ir ,,Pavaduotojas slaugai“
 keičiami į ,,Ūkio administratorius“ ir ,,Slaugos administratorius“.

D. Briedienė atsakė, kad nedidelėje įstaigoje šie žmonės neatlieka valdymo, o tik administruoja.

A. Damulis teigė vykdęs rekomendacinio pobūdžio įsakymą.

Jonas Gudauskas siūlė balsuoti už pateiktą sprendimo projektą.

NUSPRĘSTA. Sprendimas priimtas vienbalsiai.

BALSAVO: UŽ – 20, PRIEŠ – 0, NEBALSAVO – 0.

20. SVARSTYTA. Šilalės rajono savivaldybės viešųjų asmens sveikatos priežiūros įstaigų vadovų mėnesinės algos kintamosios dalies nustatymas.

Pranešėja Dalė Briedienė pristatė sprendimo projektą ir prašė jam pritarti.

T. Bartkus klausė dėl Laukuvos ambulatorijos vyr. gydytojos mažos kintamosios dalies – 10 proc., nes kitų Šilalės rajono savivaldybės viešųjų asmens sveikatos priežiūros įstaigų vadovų mėnesinės algos kintamosios dalies dydis nuo 2018 m. gegužės 1 d. iki 2019 m. balandžio 30 d. yra 40 proc.

D. Briedienė atsakė, kad Laukuvos vyr. gydytoja neįvykdė išsikeltų siektinų užduočių, rodiklių, neparengė aprašų, nevykdė antikorupcinės veiklos.

A. Meiženis klausė dėl atsižvelgimo į korupcijos indeksą skiriant kintamosios dalies procentus.

D. Briedienė sakė, kad 2017 m. vertinime šio indekso nereikėjo.

A. Meiženis klausė dėl skundų, kaip vieną iš kiekybinių – kokybinių rodiklių vertinimą., ir domėjosi, kiek skundų gauta dėl Šilalės rajono ligoninės (kiek buvo ir kiek sumažėjo).

D. Briedienė atsakė, kad Šilalės rajono ligoninė pateikė informaciją, kad skundų nebuvo, tad šis rodiklis buvo įvertintas 10 balų.

Jonas Gudauskas siūlė balsuoti už pateiktą sprendimo projektą.

NUSPRĘSTA. Sprendimas priimtas balsų dauguma.

BALSAVO: UŽ – 14, PRIEŠ – 0, NEBALSAVO – 6.

21. SVARSTYTA. Šilalės rajono savivaldybės tarybos 2013 m. kovo 21 d. sprendimo Nr. T1-89 ,,Dėl Viešosios įstaigos Šilalės rajono ligoninės pareigybių sąrašo patvirtinimo“ pakeitimas.

Pranešėja Dalė Briedienė pristatė sprendimo projektą ir prašė jam pritarti.

Jonas Gudauskas siūlė balsuoti už pateiktą sprendimo projektą.

Tarybos narė Genovaitė Damulienė į Tarybos posėdžių salę negrįžo ir klausimo svarstyme nedalyvavo.

NUSPRĘSTA. Sprendimas priimtas balsų dauguma.

BALSAVO: UŽ – 19, PRIEŠ – 0, NEBALSAVO – 1.

Posėdžio pirmininkas Jonas Gudauskas sakė, kad pagal Reglamentą po 1 val. 30 min. yra pasiūlymas daryti pertrauką.

Skelbiama 15 min. pertrauka, bendru sutarimu.

22. SVARSTYTA. Tauragės apskrities vyriausiojo policijos komisariato Šilalės rajono vyriausiojo policijos komisariato informacija.

Pranešėjas Audrius Lukošius pristatė informaciją ,,Tauragės apskrities vyriausiojo policijos komisariato Šilalės rajono policijos komisariato 2017 metų veiklos ataskaita“ (pridedama).

23. SVARSTYTA. Uždarosios akcinės bendrovės Tauragės regiono atliekų tvarkymo centro informacija.

Pranešėjas Kęstutis Komskis pristatė informaciją ,,2017 metų metinis pranešimas“ (pridedama).

24. SVARSTYTA. Uždarosios akcinės bendrovės „Šilalės būstas“ informacija.

Pranešėjas Marius Stankus pristatė informaciją ,,Informacija apie Šilalės miesto ir rajono daugiabučių namų administratoriaus veiklą už 2017 m.“ (pridedama).

Posėdžio pirmininkas Jonas Gudauskas

Posėdžio sekretorė Vaida Girskienė